|  |  |  |
| --- | --- | --- |
|  |  |  |
|  | Datum | 9.10.2020 |
|  |  |  |
| Številka | OBV-RAD-20\_10 |
|  |  |
|  |  |
| ***Zadeva*** | ***Obvestilo uporabnikom v občini Radenci*** |

**ZBIRANJE ODPADKOV V ZBIRNEM CENTRU KOMUNALNIH ODPADKOV**

Zbirni center za zbiranje ločenih frakcij komunalnih odpadkov je namenjen zbiranju določenih nenevarnih in nevarnih komunalnih ter ostalih odpadkov od uporabnikov iz gospodinjstev.

V zbirnem centru komunalnih odpadkov se zbira okoli 45 različnih vrst odpadkov, zato je pomembno, da **posamezne vrste odpadkov zbirate ločeno** in jih tudi v zbirni center pripeljete na način, da je posamezne vrste odpadkov mogoče ločiti med sabo.

**Ob oddaji odpadkov v zbirnem centru potrebujete za vstop v zbirni center račun/položnico za ravnanje s komunalnimi odpadki (ne starejše od treh mesecev)**,predvsem iz razloga ugotavljanja upravičenosti oddaje odpadkov v zbirnem centru. V zbirnem centru lahko namreč odpadke oddajo samo uporabniki iz gospodinjstev, ki so vključeni v sistem zbiranja komunalnih odpadkov iz določenih občin.

Prosimo vas, da ob oddaji odpadkov v zbirnem centru zaradi varnosti upoštevate navodila, ki so izobešena ob vhodu v zbirni center kot tudi vsa ostala navodila zaposlenih v zbirnem centru.

Zbirni center za uporabnike iz občine Radenci: **ZBIRNI CENTER RADENCI, Boračeva (pri bivši žagi)**

**Delovni čas:** Poletni čas (od 1.4. do 31.10.): vsak torek med 14:00 in 18:00 uro; vsako soboto med 8:00 in 12:00 uro. Zimski čas (od 1.11. do 31.3.): vsak torek med 13:00 in 17:00 uro; vsako soboto med 8:00 in 12:00 uro.

Za vsa dodatna vprašanja in pojasnila smo vam na voljo na 02-620-23-00 ali na pisarna@saubermacher.si.